V skladu z 10. členom Zakona o samoupravnih narodnih skupnostih (Uradni list RS, št. 65/1994) je Svet Samoupravne skupnosti italijanske narodnosti v Občini Piran na svoji seji dne 19.3.2015, sprejel

STATUT

SAMOUPRAVNE SKUPNOSTI

ITALIJANSKE NARODNOSTI PIRAN

**I. SPLOŠNE DOLOČBE**

1. **Člen**

Samoupravna skupnost italijanske narodnosti Piran (v nadaljevanju: SSIN) je občinska samoupravna skupnost italijanske narodne skupnosti v občini Piran.

1. **Člen**

SSIN deluje za uresničevanje posebnih pravic italijanske narodne skupnosti, zagotovljenih z Ustavo Republike Slovenije, zakoni ter temeljnimi akti organov lokalne skupnosti za udejanjanje lastnih potreb in interesov in za organizirano sodelovanje pripadnikov italijanske narodne skupnosti v občini Piran v zadevah javnega pomena.

1. **Člen**

SSIN je pravna oseba javnega prava, ki lahko poseduje, pridobiva in upravlja vse vrste premoženja ter ustanavlja in soustanavlja organizacije ter javne zavode.

1. **Člen**

Naziv SSIN je: “Comunità autogestita della nazionalità italiana di Pirano – Samoupravna skupnost italijanske narodnosti Piran.

1. **Člen**

Sedež SSIN je v Piranu, Kajuhova ulica 12.

1. **Člen**

SSIN ima svoj žig. Žig je okrogle oblike, z napisom "COMUNITÀ AUTOGESTITA DELLA NAZIONALITÀ ITALIANA DI PIRANO - SAMOUPRAVNA SKUPNOST ITALIJANSKE NARODNOSTI PIRAN".

**II.ORGANIZIRANOST IN ORGANI SSIN**

1. **Člen**

Organi SSIN so:

1. Svet

2.Predsednik sveta

3.Nadzorni odbor

1. **Člen**

Mandat organov SSIN traja štiri (4) leta.

Predsednik Sveta in predsednik Nadzornega odbora opravljata svojo funkcijo dokler traja mandat Sveta.

**1.SVET SSIN**

1. **Člen**

Svet je najvišji organ odločanja SSIN.

1. **Člen**

Svet SSIN sestavlja 11 (enajst) članov.

1. **Člen**

Člane Sveta izvolijo pripadniki italijanske narodne skupnosti Piran na svobodnih, neposrednih in tajnih volitvah.
Aktivno in pasivno volilno pravico na volitvah v Svet SSIN imajo pripadniki italijanske narodne skupnosti Piran, ki imajo splošno volilno pravico in so vpisani v posebnem volilnem imeniku občanov italijanske narodnosti občine Piran.
Volitve v Svet SSIN se praviloma izvedejo hkrati z lokalnimi volitvami. Za te volitve se smiselno uporabljajo določbe Zakona o lokalnih volitvah.

Funkcija člana Sveta SSIN je nezdružljiva z morebitnim stalnim delovnim razmerjem, sklenjenim s SSIN.

Zaposleni iz prejšnjega odstavka lahko kandidirajo in so izvoljeni v Svet SSIN, vendar morajo v roku enega meseca od izvolitve prekiniti delovno razmerje s SSIN ali odstopiti od funkcije člana Sveta.

1. **Člen**

Svet SSIN ima naslednje pristojnosti in naloge:

* sprejema statut SSIN in njegove spremembe;
* sprejema poslovnik;
* preverja mandat in njegovo prenehanje članom Sveta;
* izvoli predsednika in podpredsednika Sveta ter sklepa o njuni razrešitvi
* izmed članov Sveta SSIN Piran imenuje predstavnike v Svet Obalne samoupravne narodne skupnosti in sklepa o njihovi razrešitvi;
* imenuje komisijo za ugotavljanje volilne pravice državljanov pripadnikov italijanske narodne skupnosti občine Piran;
* imenuje in razrešuje člane drugih odborov, komisij in delovnih teles SSIN;
* sprejema programe dela;
* sprejema proračun in zaključni račun SSIN;
* imenuje podpisnike za uporabo finančnih sredstev in za odobritev finančnih dokumentov SSIN;
* imenuje člane in predsednika Nadzornega odbora ter sklepa o prenehanju njihovega mandata;
* sklepa o ustanovitvi in soustanovitvi organizacij, ustanov in javnih zavodov s strani SSIN;
* daje soglasje k sprejemu statutov in imenovanju direktorjev organizacij in javnih zavodov, katerih ustanoviteljica je SSIN, ter imenuje svoje predstavnike v njihove organe upravljanja;
* daje soglasje k sprejemu statutov osnovnih šol in vrtcev z italijanskim učnim jezikom;
* daje soglasje k imenovanju ravnateljev osnovnih šol in vrtcev z italijanskim učnim jezikom;
* imenuje predstavnike italijanske narodne skupnosti v svete osnovnih šol in vrtcev;
* sklepa o ustanovitvi ekonomskih subjektov in družb s strani SSIN ter imenuje svoje predstavnike v organe upravljanja le-teh
* sodeluje s predstavniki italijanske narodne skupnosti v organih lokalne skupnosti, izvoljenih na podlagi zakonodaje, ki ureja lokalno samoupravo in s predstavniki občine Piran, imenovanimi v Svet Obalne samoupravne skupnosti italijanske narodnosti;
* na podlagi prejetega poziva imenuje ali predlaga imenovanje predstavnikov italijanske narodne skupnosti Piran v organe organizacij, ustanov, javnih zavodov, podjetij in drugih oblik združevanja;
* posreduje lokalni skupnosti predloge, pobude in mnenja v zvezi z vprašanji, ki se nanašajo na položaj narodne skupnosti, na njene posebne pravice in na ohranjanje značilnosti narodnostno mešanih območij;
* daje soglasje k sklepanju o zadevah v zvezi s položajem, z uresničevanjem posebnih pravic in interesov ter potreb italijanske narodne skupnosti;
* sprejema predloge, pobude in mnenja v zvezi z varstvom posebnih pravic in z uresničevanjem interesov ter potreb italijanske narodne skupnosti, ki jih nato posreduje pristojnim občinskim in državnim organom ter ustanovam;
* določa smernice in vsebine v zvezi s programi o sodelovanju z Italijansko Unijo;
* določa smernice, vsebine ter način dela glede odnosov, sodelovanja in združevanja z drugimi organizacijami italijanske narodne skupnosti ter z drugimi domačimi, mednarodnimi in tujimi organizacijami;
* izdaja sporočila za javnost, obravnava in razpravlja o prošnjah, pobudah ter interpelacijah organov lokalne samouprave, pripadnikov italijanske narodne skupnosti in njenih organizacij ter ustanov, kakor tudi članov Sveta SSIN;
* sklepa skupaj s Samoupravnimi skupnostmi italijanske narodnosti Izola, Koper in Ankaran ter z Obalno samoupravno skupnostjo italijanske narodnosti o simbolih italijanske narodne skupnosti v Sloveniji;
* s pogodbo uredi s Skupnostjo Italijanov »Giuseppe Tartini« iz Pirana sestavo in delovanje strokovne službe;
* razpravlja in sprejema poročila o delovanju organov, delovnih teles in predstojnikov, ki jih je Svet izvolil ali imenoval;
* opravlja v skladu s statutom druge naloge, za katere je pristojen.
1. **Člen**

Svet je sklepčen, če je na seji prisotnih vsaj 6 (šest) njegovih članov.
Sklepi so veljavni, če zanje glasuje večina prisotnih članov Sveta. Za veljavni sprejem sklepov v zvezi s statutom, s proračunom, z zaključnim računom, s finančnimi zadevami, z izvolitvijo in z razrešitvijo predsednika in podpredsednika Sveta je potrebna dvotretjinska (2/3) večina prisotnih članov Sveta.

**2.PREDSEDNIK IN PODPREDSEDNIK SVETA**

1. **Člen**

Svet izmed svojih članov s tajnim glasovanjem izvoli predsednika in podpredsednika Sveta.

1. **Člen**

Mandat predsednika in podpredsednika Sveta preneha:

* po izteku dobe kot jo določa 8. člen,
* na podlagi odstopne izjave, ki je predložena Svetu, in ki jo ta sprejme,
* na podlagi sprejetega sklepa Sveta o razrešitvi.
1. **Člen**

Predsednik Sveta:

* zastopa SSIN v zakonskih postopkih in v odnosih s tretjimi osebami,
* odgovarja za zakonitost dela SSIN
* sklicuje in vodi seje Sveta
* podpisuje odločitve (sklepe), ki jih sprejme Svet
* spremlja in nadzira izvajanje odločitev ( sklepov) Sveta
* skrbi za javnost dela Sveta
* skrbi za stike s službami, z organi, društvi, organizacijami ter ustanovami Italijanske narodne skupnosti v Sloveniji
* odgovarja za odnose z državnimi in občinskimi organi v Sloveniji ter z ostalimi združenji in ustanovami na lokalni in na državni ravni
* odgovarja za stike z matičnim narodom in z Italijansko Unijo, z združenji in z organizacijami Italijanov v drugih državah in z mednarodnimi ustanovami
* odgovarja in skrbi za organizacijo SSIN
* opravlja druge naloge, ki mu jih poveri Svet.
1. **Člen**

Predsednik Sveta sklicuje seje Sveta:

* na lastno pobudo
* na podlagi formalne zahteve, ki jo podpiše najmanj 1/3 (ena tretjina) članov Sveta
* na podlagi predloga Sveta Obalne samoupravne skupnosti italijanske narodnosti
* na predlog svetnikov-predstavnikov italijanske narodne skupnosti v piranskem Občinskem svetu
* na predlog Nadzornega odbora.
1. **Člen**

Na seje Sveta so obvezno vabljeni izvoljeni predstavniki narodnosti v občinskem svetu.
Na seje Sveta so lahko vabljeni tudi drugi zunanji člani, če Svet presodi, da je njihova navzočnost na seji koristna za obravnavo določenih specifičnih vprašanj.

1. **Člen**

Podpredsednik Sveta:

* sodeluje s predsednikom in mu pomaga pri izpolnjevanju njegovih nalog
* nadomešča predsednika v primerih, ko je ta zadržan
* opravlja druge naloge, ki mu jih poverita predsednik ali Svet.

**3.NADZORNI ODBOR**

1. **Člen**

Nadzorni odbor sestavljajo predsednik in dva (2) člana, ki jih imenuje Svet s tajnim glasovanjem in z absolutno večino najmanj šestih (6) glasov.

V nadzorni odbor ne morejo biti imenovani:

 - člani sveta SSIN

 - zaposleni v strokovnih službah SSIN

* vodje organizacij, zavodov, ustanov in podjetij, ki so deležni finančne podpore SSIN.
1. **Člen**

Nadzorni odbor ima naslednje pristojnosti:

* opravlja nadzor nad upravljanjem premoženja SSIN
* skrbi, da je poraba denarnih sredstev racionalna in v skladu s cilji, opredeljenimi v proračunu;
* nadzira porabo finančnih sredstev uporabnikov proračunskih sredstev SSIN;
* sprejema pritožbe in peticije, sestavi predloge in jih posreduje v potrditev Svetu SSIN.
1. **Člen**

Nadzorni odbor poroča o svojih ugotovitvah Svetu SSIN vsaj enkrat letno.

**III. POVEZANOST SSIN PIRAN Z OBALNO SAMOUPRAVNO SKUPNOSTJO ITALIJANSKE NARODNOSTI**

1. **Člen**

Na podlagi določb Ustave, Zakona o samoupravnih narodnih skupnostih in tega statuta je SSIN Piran, skupaj s SSIN Izola, Koper in Ankaran ustanoviteljica Obalne samoupravne skupnosti italijanske narodnosti v Republiki Sloveniji.

1. **Člen**

Svet SSIN Piran imenuje izmed svojih članov tri (3) člane v Svet Obalne samoupravne skupnosti italijanske narodnosti. Njihov mandat traja štiri (4) leta.

1. **Člen**

Svet SSIN odloča o imenovanju oz. o razrešitvi članov Sveta Obalne samoupravne skupnosti predstavnikov italijanske narodnosti iz Pirana iz svojih vrst z absolutno večino glasov članov (2/3) Sveta SSIN.

1. **Člen**

Svet piranske SSIN daje soglasje k statutu Obalne samoupravne skupnosti italijanske narodnosti z dvotretjinsko (2/3) večino glasov svojih prisotnih članov.

**IV. KOMISIJA SSIN PIRAN ZA UGOTAVLJANJE VOLILNE PRAVICE PRIPADNIKOV ITALIJANSKE NARODNE SKUPNOSTI OBČINE PIRAN**

1. **Člen**

Svet SSIN imenuje naslovno komisijo na podlagi Poslovnika komisije SSIN Piran za ugotovitev volilne pravice pripadnikov italijanske narodne skupnosti občine Piran.

**V. STROKOVNA SLUŽBA**

1. **Člen**

Strokovna, administrativna in finančna dela opravlja za potrebe SSIN njena strokovna služba.

Vsebine in načini dela ter financiranje strokovne službe se opredelijo v pogodbi med SSIN in društvom Skupnost Italijanov »Giuseppe Tartini« iz Pirana.

**VI. FINANCIRANJE SSIN**

1. **Člen**

Finančna sredstva za dejavnosti SSIN, organizacij in ustanov, katerih je ustanoviteljica zaradi zadovoljevanja potreb Italijanske narodne skupnosti v Piranu, ter za financiranje dejavnosti sodelovanja SSIN z matičnim narodom, s pripadniki Italijanske narodne skupnosti v drugih državah in z mednarodnimi ustanovami, se zagotovijo iz proračuna občine Piran in iz proračuna Republike Slovenije.

SSIN lahko pridobi finančna sredstva tudi na podlagi zakonodaje Republike Slovenije, mednarodnih dogovorov, lastnih gospodarskih dejavnosti in iz drugih virov.

**VII. SPREMEMBE STATUTA**

1. **Člen**

Spremembe statuta lahko predlagajo:

* Svet SSIN,
* tretjina (1/3) članov Sveta SSIN.
1. **Člen**

Predlog iz prejšnjega člena se formalno vloži pri Svetu SSIN, ki o njem odloča z dvotretjinsko (2/3) večino glasov prisotnih članov Sveta.

1. **Člen**

Če Svet sprejme predlog o spremembi statuta imenuje komisijo za pripravo predloga sprememb.

1. **Člen**

Svet SSIN sprejme poslovnik v 90 dneh po sprejetju tega statuta.

1. **Člen**

Samoupravna skupnost italijanske narodnosti Piran, njeni organi in ustroj so pravni nasledniki Italijanske narodne skupnosti Piran in iz tega naslova pridobitelji premičnega in nepremičnega premoženja slednje.

**VIII. PREHODNE IN KONČNE DOLOČBE**

1. **Člen**

Ta statut stopi v veljavo, ko ga sprejeme Svet SSIN.

1. **Člen**

Ko ta statut stopi v veljavo preneha veljavnost predhodnega statuta z dne 30.01.1996.

Predsednica Sveta SSIN

**Nadia Zigante**